****

**REPUBLIKA HRVATSKA**

**VARAŽDINSKA ŽUPANIJA**

**Općina Sveti Đurđ**

**Općinsko vijeće**

KLASA: 245-02/25-01/3

URBROJ: 2186-21-02-25-1

Sveti Đurđ, 28. veljače 2025.

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10, 114/22), Godišnjeg provedbenog plana unaprjeđenja zaštite od požara za područje Varaždinske županije za 2025. godinu („Službeni vjesnik Varaždinske županije“, broj 104/24) i članka 22. Statuta Općine Sveti Đurđ („Službeni vjesnik Varaždinske županije“, broj 30/21, 18/23), Općinsko vijeće Općine Sveti Đurđ na 40. sjednici održanoj 28.2.2025. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Općine Sveti Đurđ za 2025. godinu**

**I.**

U cilju postizanja učinkovitije i efikasnije razine zaštite od požara na području Općine Sveti Đurđ, Općinsko vijeće Općine Sveti Đurđ donosi Godišnji provedbeni plan unapređenja zaštite od požara za područje Općine Sveti Đurđ za 2025. godinu (u daljnjem tekstu: Provedbeni plan).

**II.**

Za unapređenje mjera zaštite od požara na području Općine Sveti Đurđ potrebno je u 2025. godini provesti sljedeće organizacijske i tehničke mjere:

**1. ORGANIZACIJSKE MJERE**

**1.1.** **NORMATIVNI USTROJ ZAŠTITE OD POŽARA**

**a)** **Općina Sveti Đurđ dužna je usklađivati vlastitu Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10, 114/22) s novonastalim uvjetima u propisanim rokovima.**

|  |  |
| --- | --- |
| Izvršitelj mjere: | Općina Sveti Đurđ |
| Sudjelovatelji: | Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin  Vatrogasna zajednica općine Sveti Đurđ |
| Rok: | Kontinuirano |

**b)** **Općinsko vijeće Općine Sveti Đurđ dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine", broj 20/18, 115/18, 98/19).**

|  |  |
| --- | --- |
| Izvršitelj mjere: | Općina Sveti Đurđ |
| Rok: | 01. svibanj 2025. godine |

**c)** **U prostorno-planskoj dokumentaciji, osim obveznog sadržaja propisanog posebnim zakonom i pod zakonskim aktom, potrebno je posebno evidentirati i obraditi mjere iz područja Procjene ugroženosti od požara i tehnoloških eksplozija za Općinu Sveti Đurđ sukladno važećim propisima.**

|  |  |
| --- | --- |
| Izvršitelj mjere: | Općina Sveti Đurđ |
| Sudjelovatelji: | MUP RH, Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | Kontinuirano |

**1.2.** **SUSTAV ZA PROVEDBU MJERA ZAŠTITE OD POŽARA I VATROGASNE DJELATNOSTI**

**a)** **Vatrogasna zajednica općine Sveti Đurđ uključit će se u organizaciju informativno-savjetodavnih sastanaka s predstavnicima lokalne uprave i samouprave, zainteresiranim osobama za zaštitu od požara, pučanstvom, odgojno-obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavanje s opasnostima i posljedicama od izbijanja požara.**

|  |  |
| --- | --- |
| Izvršitelj zadatka: | Vatrogasna zajednica općine Sveti Đurđ  Općina Sveti Đurđ  MUP RH, Ravnateljstvo CZ |
| Rok: | kontinuirano |

**b)** **Općina Sveti Đurđ dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.**

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | MUP RH, Ravnateljstvo CZ  Inspektori zaštite od požara, eksploziva i oružja  Hrvatska vatrogasna zajednica  Inspektori vatrogastva |
| Rok: | kontinuirano |
|  |  |

**2. TEHNIČKE MJERE**

**2.1.**  **PROVEDBA PREVENTIVNIH AKTIVNOSTI**

**a)** **Hrvatske šume d.o.o. – UŠP Koprivnica – Šumarija Ludbreg dužna je izraditi godišnji Plan operativne provedbe programa aktivnosti zaštite od požara, temeljem koje će se prići izradi prosjeka kroz posebno ugrožene šume na području Općine u suradnji sa zapovjednikom Vatrogasne zajednice općine Sveti Đurđ. Za izradu prosjeka kroz posebno ugrožena šumska područja u vlasništvu fizičkih osoba na području općine Sveti Đurđ, financijska sredstva treba osiguravati u Proračunu Općine Sveti Đurđ. Godišnji plan operativne provedbe programa aktivnosti zaštite od požara dostaviti sudjelovateljima zadaće.**

|  |  |
| --- | --- |
| Izvršitelji zadatka: | Hrvatske šume d.o.o.  Vatrogasna zajednica općine Sveti Đurđ  Općina Sveti Đurđ |
| Sudjelovatelj: | Ministarstvo poljoprivrede i šumarstva  MUP RH, Ravnateljstvo CZ  Inspektori zaštite od požara, eksploziva i oružja Službe inspekcijskih poslova Područnog ureda civilne zaštite Varaždin |
| Rok: | kontinuirano |

**b)** **Komunalno redarstvo Općine Sveti Đurđ dužno je poduzeti odgovarajuće mjere za sanaciju nekontroliranih (divljih) odlagališta.**

|  |  |
| --- | --- |
| Izvršitelj mjere: | Općina Sveti Đurđ |
| Rok: | 30. lipnja 2025. godine |

**2.2.** **ODRŽAVANJE PRIPRAVNOSTI SUSTAVA VATROGASTVA**

**a)** **Obaviti opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine", broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine", broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine", broj 31/11), odnosno temeljem važeće Procjene ugroženosti od požara i tehnološke eksplozije za Općinu Sveti Đurđ te Plana zaštite od požara za Općinu Sveti Đurđ.**

Opremanje će nadzirati Zapovjedništvo Vatrogasne zajednice općine Sveti Đurđ putem stručnih nadzora.

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | Vatrogasna zajednica općine Sveti Đurđ  DVD Sveti Đurđ, DVD Hrženica, DVD Karlovec Ludbreški, DVD Komarnica Ludbreška, DVD Sesvete Ludbreški, DVD Struga |
| Rok: | kontinuirano |

**b)** **Za potrebe uspješnog djelovanja vatrogasnih postrojbi potrebno je osigurati odgovarajući prostor za smještaj opreme i tehnike, prostor za boravak vatrogasca, prostor za spremanje odjeće, obuće, opreme, vozila i tehnike te prostor za osposobljavanje vatrogasca i druge potrebne prostore.**

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | Vatrogasna zajednica općine Sveti Đurđ  DVD Sveti Đurđ, DVD Hrženica, DVD Karlovec Ludbreški, DVD Komarnica Ludbreška, DVD Sesvete Ludbreški, DVD Struga |
| Rok: | kontinuirano |

**c)** **Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za Općinu Sveti Đurđ te Plana zaštite od požara za Općinu Sveti Đurđ, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.**

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | Vatrogasna zajednica Varaždinske županije  Vatrogasna zajednica općine Sveti Đurđ |
| Rok: | kontinuirano |

**d)** **Temeljem važeće Procjene ugroženosti od požara i tehnološke eksplozije za Općinu Sveti Đurđ te Plana zaštite od požara za Općinu Sveti Đurđ potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija na području Općine Sveti Đurđ. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku i VOC-u Javne vatrogasne postrojbe Grada Varaždina.**

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | Vatrogasna zajednica Varaždinske županije  Vatrogasna zajednica općine Sveti Đurđ  JVP Grada Varaždina |
| Rok: | 30. travnja 2025. godine |

**e)** **Zahtijevati od distributera vode redovito provođenje ažuriranja podataka o javnoj hidrantskoj mreži (položaj hidranata, ispravnost hidranata), redovito provođenje geodetskog snimanja vanjskih hidranata, ucrtavanje lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi DVD-a Sveti Đurđ i VOC-u Javne vatrogasne postrojbe Grada Varaždina.**

|  |  |
| --- | --- |
| Izvršitelj zadatka: | Općina Sveti Đurđ |
| Sudjelovatelji: | Vatrogasna zajednica općine Sveti Đurđ  DVD Sveti Đurđ, DVD Hrženica, DVD Karlovec Ludbreški, DVD Komarnica Ludbreška, DVD Sesvete Ludbreški, DVD Struga |
| Rok: | kontinuirano |

**f)** **Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.**

|  |  |
| --- | --- |
| Izvršitelj mjere: | Općina Sveti Đurđ |
| Rok: | kontinuirano |

**ZAVRŠNE ODREDBE**

**III.**

Provedbeni plan bit će dostavljen svim izvršiteljima i sudjelovateljima, nakon što ga donese Općinsko vijeće Općine Sveti Đurđ.

|  |  |
| --- | --- |
| Izvršitelj zadatka: | Općina Sveti Đurđ |

**IV.**

Sredstva za provedbu obveza koje proizlaze iz Provedbenog plana osigurat će se u Proračunu Općine Sveti Đurđ.

|  |  |
| --- | --- |
| Izvršitelj zadatka: | Općina Sveti Đurđ |
| Rok: | 31. prosinac 2025. godine |

**V.**

Općinsko vijeće Općine Sveti Đurđ jednom godišnje razmatra Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara na području Općine Sveti Đurđ.

**VI.**

Ovaj Provedbeni plan stupa na snagu danom donošenja, a objavit će se u „Službenom vjesniku Varaždinske županije“.

Predsjednik Općinskog vijeća

Damir Grgec